 Ezikiel 17  Okwu Jehova wee ruo m ntị ọzọ, sị:Nwa nke mmadụ, jiri ụlọ Izrel tụọ ilu, jirikwa ya maa atụ.Sịkwa, Nke a bụ ihe Ọkaakaa Onyenwe anyị Jehova kwuru: Nnukwu ugo, nke nwere nnukwu nku, nweekwa ábụbà ogologo, nke ábụbà juru nahụ, tụọkwa àgwà, feere bịa Lebanọn wee fegoro nelu elu osisi sida.O wee tụbipụ ọnụ ọnụ alaka ọhụrụ ya wee bute ya nala Ke. O busara ya nobodo ndị ahịa.O wekwaara ụfọdụ nime mkpụrụ nke ala ahụ kụọ nubi a ga-agha mkpụrụ. Ọ kụrụ ya otú e si akụ osisi wilo, ya bụ, otú e si akụ osisi wilo nakụkụ nnukwu mmiri.O wee puo ma jiri nwayọọ nwayọọ ghọọ osisi vaịn dị mkpụmkpụ, nke na-ama pokopoko, nke alaka ya na-awasaghị awasa; mgbọrọgwụ ya na-agbasakwa nokpuru ya. O mesịrị ghọọ osisi vaịn, waa agalaba, waakwa alaka.E nwekwara nnukwu ugo ọzọ, nke nwere nnukwu nku, nweekwa ábụbà dị ukwuu, ma, lee! osisi vaịn a mere ka mgbọrọgwụ ya ruo nebe ọ nọ nihi agụụ na-agụ ya. O si nubi a kụrụ ya wasaara ya alaka ya ka ọ gbaa ya mmiri.E si nebe a kụrụ ya dọgharịa ya nala dị mma, nakụkụ nnukwu mmiri, ka o wee waa alaka ma mịa mkpụrụ, ka ọ ghọọ nnukwu osisi vaịn.Kwuo, sị, Nke a bụ ihe Ọkaakaa Onyenwe anyị Jehova kwuru: Ọ ga-eme nke ọma? Ọ bụ na mmadụ agaghị efopụ mgbọrọgwụ ya ma mebie mkpụrụ ya? Ọ bụkwa na alaka ya niile a ka gbajipụrụ agbajipụ agaghị akpọnwụ? Ọ ga-akpọnwụ. Ifopụ ya agaghị achọ ogwe aka dị ike ma ọ bụ ìgwè mmadụ.Ma, lee! ọ bụ ezie na a dọgharịala ya, ọ ga-eme nke ọma? Ọ gaghị akpọnwụ kpamkpam, ọbụna dị ka mgbe ifufe nke si nebe ọwụwa anyanwụ fere ya? Ọ ga-akpọnwụ nubi ahụ a kụrụ ya.Okwu Jehova wee ruo m ntị ọzọ, sị:Biko, gwa ụlọ ahụ na-enupụ isi, sị, Ọ bụ na unu amaghị ihe ihe ndị a pụtara? Gwa ha, sị, Lee! Eze Babịlọn bịara Jeruselem wee kpụrụ eze ya na ndị isi ya kpụga Babịlọn bụ ebe ya onwe ya nọ.Ọ kpọkwaara otu nime ụmụ eze, ya na ya wee gbaa ndụ, o wee mee ka ọ ṅụọ iyi. Ọ kpụkwaara ndị isi ala ahụ,ka alaeze ahụ wee dị ala, ghara inwe ike ibuli onwe ya elu, ka o wee dịgide site nidebe ọgbụgba ndụ ya.Ma o nupụụrụ ya isi nikpeazụ site niziga ndị ozi ya Ijipt, ka Ijipt kpụnye ya ịnyịnya, kpọnyekwa ya ìgwè mmadụ. Ọ ga-enwe ihe ịga nke ọma? Onye na-eme ihe ndị a, onye mebikwara ọgbụgba ndụ, ọ ga-agbanahụ ntaramahụhụ? Ọ ga-agbanahụ ntaramahụhụ nezie?Dị nnọọ ka m dị ndụ, ka Ọkaakaa Onyenwe anyị Jehova kwuru, nobodo eze ahụ nke mere onye ahụ eze, bụ onye ahụ ledara iyi ọ ṅụrụ anya, mebiekwa ọgbụgba ndụ ya, nebe ya na eze ahụ nọ nime Babịlọn, ka ọ ga-anwụ.Fero agaghị eji oké ìgwè ndị agha na ìgwè mmadụ nyere ya aka nagha, site nịma ékpè na iwu mgbidi nnọchibido, iji bipụ ọtụtụ mkpụrụ obi.O ledawokwa iyi ọ ṅụrụ anya site nimebi ọgbụgba ndụ, ma, lee! ọ bịanyewo aka ya, o mewokwa ihe a niile. Ọ gaghị agbanahụ ntaramahụhụ.Ya mere, nke a bụ ihe Ọkaakaa Onyenwe anyị Jehova kwuru: Dị nnọọ ka m dị ndụ, nezie, iyi ahụ ọ ṅụụrụ m nke o ledara anya na ọgbụgba ndụ m nke o mebiri, m ga-eme ka o jiri isi ya buru ya.M ga-agbasakwa ụgbụ m nelu ya, ụgbụ m ji achụ nta ga-ejidekwa ya. M ga-akpụtakwa ya Babịlọn, mụ na ya ga-abakwa nikpe nebe ahụ nihi omume ekwesịghị ntụkwasị obi nke o mesoro m.A ga-eji mma agha gbuo ndị niile gbatara ọsọ ndụ nime ìgwè ndị agha ya, a ga-achụsasịkwa ndị fọdụrụnụ ebe niile. Unu ga-amarakwa na mụ onwe m, Jehova, ekwuwo ya.Nke a bụ ihe Ọkaakaa Onyenwe anyị Jehova kwuru: Mụ onwe m ga-ewere ụfọdụ nime ọnụ ọnụ osisi sida toro ogologo; m ga-adọkwa ha; m ga-akapụ ome o pupụtara nelu alaka ya, m ga-ejikwa aka m dọgharịa ya nelu ugwu dị oké elu.Nugwu dị elu nke dị nIzrel ka m ga-adọgharị ya, ọ ga-awakwa alaka ma mịa mkpụrụ, ghọọkwa osisi sida dị ukwuu. Nnụnụ niile ndị nwere ụdị nku ọ bụla ga-ebi nokpuru ya; ha ga-ebikwa na ndò nke alaka ya.Osisi niile dị nọhịa ga-amarakwa na mụ onwe m, Jehova, emewo ka osisi dị elu dịrị ala, mee ka osisi dị ala dịrị elu, mee ka osisi dị ndụ kpọnwụọ, meekwa ka osisi kpọnwụrụ akpọnwụ too nke ọma. Mụ onwe m, Jehova, ekwuwo ya, meekwa ya. 